Cuneiform Tablet TC 2 23
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na qar-wi-a pu-šu-ke-en₆ a-šùr-dan ù a-na-aḫ-ì-lí qí-bi-ma a-na qar-wi-a ù a-šur-dan qí-bi₄-ma i-nu-mì AN.NA-ki ta-du-nu šu-ma me-eḫ-ra-tim i-du-nu-ni-kum AN.NA-ki dí-in šu-ma lá ki-a-am a-ṣé-er ku-ni-lim a-na tur₄-ḫu-mì-it bi₄-il₅ ší-im AN.NA-ki-a a-dí a-a-e-em u₄-mì-im ú-kà-lu a-na šé-dí-iš-tum ša-tum {d}a-šur lu i-de₈ a-šar AN.NA-ki ta-dí-nu KÙ.BABBAR ša-áš-qí-il₅-ma ú tí-ib-a-ma a-tal-kam a-na pu-šu-ke-en₆ qí-bi-ma a-šar AN.NA-ki i-dí-nu i-ḫi-id-ma i ša-ḫa-tí-šu i-zi-iz-ma KÙ.BABBAR lu-ša-áš-qí-il₅-ma ú ṭur₄-dá-šu áš-pu-ra-kum um-ma a-na-ku-ma a ni-kà-sí šu-ḫu-ut lá ta-ša-ḫa-at ú qá-tí lu KÙ.BABBAR lu TÚG-ba-tí i-dí ú šu-ma a-na bu-ru-uš-ḫa-dum té-ra-áb qá-dí-ma té-er-tí-kà ša-ḫi-iz-ma ša ki-ma ku-a-tí qá-tí li-dí-ú a-ḫi a-ta a-na-ku ma-num a-lá-nu-kà i-šu a-šu-mì a-ší-im ša ta-áš-pu-ra-ni li-ma-am ni-kà-sí-ma šu-ma i-ta-áb-ší a ma-lá té-er-tí-kà ni-lá-qé en-na-num DUMU šu-ḫu-bu-ur IḪ.ME 0.66666 ma-na KÙ.BABBAR i-na e-ra-bi₄-šu-ma šé-bu-lam qá-bi₄-am ú a-ḫa-ma iš-tù MU.2.ŠÈ ma-na-um 10 GÍN i-na ITU.KAM ša-áš-qí-il₅-šu